stanford-oval/wikipedia huggingface dataset:
Perinnöllinen sairaus
Monogeeniset sairaudet

Useimmat perinnölliset sairaudet ovat monogeenisiä, eli ne aiheutuvat yhdessä lokuksessa olevasta yhdestä tai kahdesta virheellisestä alleelista eli geenivirheestä. Nämä sairaudet voidaan jakaa geenin sijainnin perusteella autosomisiin sekä X- tai Y-kromosomissa periytyviin sairauksiin ja ilmenevyyden perusteella resessiivisesti (peittyvästi) tai dominoivasti (vallitsevasti) periytyviin sairauksiin.
Autosomeissa resessiivisesti periytyviä tauteja tunnetaan hieman alle 2 000 ja autosomeissa dominoivasti periytyviä sairauksia tunnetaan yli 2 000. Yksilön ilmiasu on yleensä samanlainen riippumatta siitä, perikö hän viallisen alleelin vain toiselta vanhemmistaan vai molemmilta. Joissakin tapauksissa dominoivien sairauksien taudinkuva on homotsygooteilla huomattavasti vakavampi. X-kromosomissa periytyviä tauteja tunnetaan viitisensataa, ja resessiivisesti periytyvät ovat dominoivasti periytyviä yleisempiä. Y-kromosomissa periytyviä sairauksia ei ainakaan toistaiseksi tunneta, ja niitä tuskin onkaan, koska sukututkijoiden kiinnostus kohdistuu yleensä juuri paternaalisiin linjoihin, jolloin mahdollisiin sairauksiin olisi todennäköisesti kiinnitetty jo huomiota.
| Periytymistyyppi | Tunnusmerkit |
| --- | --- |
Autosominen dominantti periytyminen:  Toinen sairaan henkilön vanhemmista on tavallisesti myös sairas.  Tauti esiintyy yhtä usein ja samanlaisena miehillä ja naisilla.  Tauti periytyy samalla tavoin miesten ja naisten kautta.  Sairaan henkilön lapsilla on kullakin 50 %:n riski periä sairaus.
Autosominen resessiivinen periytyminen:  Sairaan henkilön vanhemmat ovat yleensä oireettomia tautigeenin kantajia.  Tauti esiintyy yhtä usein ja samanlaisena miehillä ja naisilla.  Sairaan henkilön vanhemmat ovat tavallista useammin sukua keskenään tai  Kun perheeseen on syntynyt sairas lapsi, tiedetään tulevien lasten sairastumisriskin olevan 25 %.
X-kromosominen dominantti periytyminen:  Jompikumpi sairaan naisen vanhemmista ja sairaan miehen äiti ovat tavallisesti myös sairaita.  Tauti esiintyy molemmilla sukupuolilla, mutta yleisemmin naisilla.  Tauti on naisilla lievempi ja oireiltaan vaihtelevampi.  Sairaan naisen lasten sairastumisriski on 50 % sukupuolesta riippumatta.  Sairaan miehen kaikki tyttäret sairastuvat, mutta pojat ovat terveitä.
X-kromosominen resessiivinen periytyminen:  Tauti esiintyy lähes yksinomaan miehillä.  Sairaan pojan vanhemmat ovat yleensä terveitä, mutta äiti on oireeton tautigeenin kantaja.  Tautitapauksia on usein äidin miespuolisilla sukulaisilla.  Kantajanaisen pojilla on 50 %:n sairastumisriski ja tyttärillä 50 %: todennäköisyys olla tautigeenin kantaja.  Sairaan miehen pojat ovat terveitä ja kaikki tyttäret kantajia.  Tauti saattaa esiintyä myös naisella, mikäli hänen isänsä on sairas ja äitinsä kantaja tai mikäli X-kromosomin inaktivaatio on tapahtunut poikkeavalla tavalla.
Y-kromosominen periytyminen (ei tunnettuja sairauksia):  Ominaisuus esiintyy vain miehillä.  Periytyminen tapahtuu miehen kaikille pojille.
Polygeeniset sairaudet

Polygeenisillä eli monitekijäisillä sairauksilla tarkoitetaan monen viallisen geenin ja ympäristön yhteisvaikutuksen takia ilmeneviä sairauksia, kuten synnynnäisiä epämuodostumia, sydän- ja verisuonitauteja, diabetestä sekä mielenterveyden häiriötä. Tyypillistä polygeenisille sairauksille on se, että vaikka tautia esiintyykin ”suvussa”, sen esiintyminen ei noudata Mendelin sääntöjä. Polygeenisissä sairauksissa on erotettavissa kolme eri päätyyppiä.
Tietyt kohonneen verenpaineen tyypit edustavat jatkuvia ominaisuuksia, jolloin taudinkuva pahenee geenien ja ympäristön yhteisvaikutuksesta. Tähän ryhmään kuuluvat sairaudet ovat väestössä yleisesti esiintyviä, mutta esiintyessään normaalijakauman ääriarvoina, ne luetaan sairauksiksi. Geenien ja ympäristötekijöiden vaikutus on tähän ryhmään kuuluvissa sairauksissa suunnilleen yhtä suuri. Jatkuvien ominaisuuksien erityispiirteisiin kuuluu se, että sairauden vakavuus vaihtelee, ja usein on epäselvää, voidaanko henkilön tilaa lainkaan luokitella sairaudeksi.
Useat lapsilla tavattavat synnynnäiset epämuodostumat kuuluvat kynnysominaisuuksiin, joissa perimä- ja ympäristötekijöiden yhteisvaikutuksen on ylitettävä tietty ”kynnys” ennen kuin sairaus ilmenee. Kynnysominaisuuksille on ominaista että henkilö joko on sairas, tai sairaudesta ei ole merkkiäkään, toisin kuin jatkuvissa ominaisuuksissa, vaikka alttius sairaudelle noudattaakin normaalijakaumaa.
Kolmannen päätyypin muodostavat tietyt aikuisiälle tyypilliset sairaudet kuten sydän- ja verisuonitaudit, diabetes ja mielenterveyden häiriöt. Alzheimerin taudin synnyssä geenien osuus on noin puolet ja skitsofreniankin on todettu olevan alueellisesti ja suvullisesti esiintyvää.
Aiheesta muualla

Kuvia tai muita tiedostoja aiheesta Perinnöllinen sairaus Wikimedia Commonsissa
Perinnöllisyystiede
| --- | --- |
Peruskäsitteitä:   geeni  kromosomi  DNA  RNA  genomi  mitoosi  meioosi  genotyyppi  fenotyyppi  geneettinen koodi  mutaatio 
Osa-alueita:   ekologinen genetiikka  käyttäytymisgenetiikka  molekyyligenetiikka  populaatiogenetiikka 
Sovellutuksia:   DNA-profilointi  perinnöllisten sairauksien tutkimus  molekyylievoluution tutkimus  jalostus  geenitekniikka  geeniterapia
Pohjoinen federaatioyliopisto

| Pohjoinen (Arktinen) federaatioyliopisto> Северный (Арктический) федеральный университет имени М.В. Ломоносова |
| --- | --- |

Perustettu:  2010
Tyyppi:  federaatioyliopisto
Sijainti:  Arkangeli, Arkangelin alue  Venäjä (64.5288°N, 40.5490°E)
Osoite:  Naberežnaja Severnoi Dviny 17, 163002 Arkangeli, Venäjän federaatio
Yhteistyö:  useiden pohjoismaisten yliopistojen kanssa muun muassa Barents Cross-Border Universityn puitteissa
Sivusto:  narfu.ru
Yliopiston päärakennus
Pohjoinen (arktinen) federaatioyliopisto (ven. Северный (Арктический) федеральный университет имени М.В. Ломоносова, Severnyi (Arktitšeski) federalnyi universitet imeni M. V. Lomonosova, "M. V. Lomonosovin pohjoinen (arktinen) federaatioyliopisto") on Luoteis-Venäjän Arkangelissa sijaitseva yliopisto. Se on yksi Venäjän seitsemästä 2000-luvun alussa perustetusta federaatioyliopistosta.
Federaatioyliopistoihin yhdistetään useampia aiempia oppilaitoksia, ja niistä on tarkoitus muodostua Venäjän huippuyliopistoja, joissa opetus ja tutkimus yhdistyvät yritysyhteistyön kanssa. Venäjän yliopistorankingissa Pohjoinen federaatioyliopisto oli vuoden 2012/2013 klassisten ja tutkimusyliopistojen luokassa jaetulla 56.-60. sijalla 105:n vertaillun keskeisen yliopiston joukossa.
Pohjoinen federaatioyliopisto perustettiin vuonna 2010 aiemman Arkangelin teknillisen valtionyliopiston pohjalle. Siihen yhdistettiin vuonna 2011 Lomonosovin Pomorjen valtionyliopisto, Keisari Pietari I:n Arkangelin metsäteknologian oppilaitos ja Severodvinskin teknillinen oppilaitos.
Aiheesta muualla

Yliopiston sivut (venäjäksi)
Venäjän federaatioyliopistot on nimetty.[vanhentunut linkki]  Talousuutisia Moskovasta 22.10.-4.11.2009, s. 6. Suomen suulähetystö, Moskova
Ranking web of Universities: Northern (Arctic) Federal University (englanniksi) (webometrics.info)
Pohjoinen kiillotettu musta keramiikka

Pohjoinen kiillotettu musta keramiikka oli varhaisten intialaisten valtioiden saviastiatyyli.
Pohjoinen kiillotettu musta keramiikka (Northern Black Polished Ware, NBPW) on keramiikkatyyli, joka liitetään intialaiseen noin 700–100 eaa. kukoistaneeseen kulttuuriin. Kausi voidaan jakaa vielä kahteen vaiheeseen, varhais- (700–400 eaa.) ja myöhäisvaiheeseen (400–100 eaa.)
Keramiikkatyylin nimi on hieman harhaanjohtava, sillä esineistöä on löytynyt muualtakin kuin Pohjois-Intiasta ja ne eivät aina ole mustia. Tyypin keramiikka on laajimmilla levinnyt keramiikkatyyli historiallisessa Intiassa. Sen leviäminen on yhdistetty Maurya-valtakunnan leviämiseen. Ensimmäiset NBPW-keramiikan tuotteet löydettiin 1800-luvulla ja Taksilasta 1913. Sittemmin melkein 1 500 kohteesta on löytynyt tämän tyylin keramiikkaa. Punjabissa, Haryanassa, Rajasthanissa ja läntisessä Uttar Pradeshissa NBPW-keramiikkaa edelsi maalattu harmaa keramiikka ja itäisessä Uttar Pradeshissa sekä Biharissa punamusta keramiikka.
Pohjoiseen kiillotetuun mustaan keramiikkaan liittyy monenlaisia astioita, jotka oli tehty hyvin hienojakoisesta savesta. Esineet olivat melko ohuita, joskus vain 1,5 senttimetriä paksuja. Astioilla oli kiiltävä pinta, mutta pinnoituksen tekotapaa ei nykyään varmuudella tiedetä. Esineet olivat yleensä maalaamattomia, mutta niissä sattoi olla erilaisia kuvioita, jotka oli maalattu usein keltaisella tai vaalealla sinooperilla.
Aiheesta muualla

http://lakdiva.org/coins/ruhuna/ruhuna_elephant_srivasta_disk.html (Arkistoitu – Internet Archive)
Peyreleau

Yleisnäkymä Peyreleaun kylään
Peyreleau on kunta Aveyronin departementissa Midi-Pyrénées'n hallintoalueella Ranskassa. Kunnassa oli 70 asukasta vuoden 1999 väestönlaskennassa. Peyreleaun pinta-ala on 16 neliökilometriä.
Philipp Petzschner

| Philipp Petzschner |
| --- | --- |

Henkilötiedot
Syntynyt: 24. maaliskuuta 1984  Bayreuth 
Kansalaisuus:   Saksa
Tennispelaaja
Pituus:  185 cm
Paino:  77 kg
Kätisyys:  oikea
Ammattilaisena:  2001–
Palkintorahat:  4 024 417 USD
Kaksinpeli
Paras sijoitus:  35. (14.9.2009)
Turnausvoittoja:  1
Voitot/tappiot:  88–107
Grand Slam -turnauksissa
Australian avoimet:  2. kierros (2012)
Ranskan avoimet:  2. kierros (2009, 2011)
Wimbledon:  3. kierros (2009, 2010)
Yhdysvaltain avoimet:  2. kierros (2007, 2009, 2010, 2011, 2012)
Nelinpeli
Paras sijoitus:  9  (4. huhtikuuta 2011)
Voitot/tappiot:  177–173
Aiheesta muualla
www.philipp-petzschner.de
ITF
ATP
Philipp Petzschner (s. 24. maaliskuuta 1984 Bayreuth) on saksalainen tennispelaaja. Parhaimmillaan hän on ollut kaksinpelissä ATP-listan sijalla 35 syyskuussa 2009 ja nelinpelissä yhdeksäntenä huhtikuussa 2011. Hän on voittanut urallaan yhden ATP-turnauksen kaksinpelissä ja viisi turnausta nelinpelissä, joista kaksi on Grand Slam -turnauksia.
Grand Slam -turnauksissa Petzschner on päässyt kaksinpelissä parhaimmillaan kolmannelle kierrokselle Wimbledonissa vuosina 2009 ja 2010. Ranskan avoimissa sekä Yhdysvaltain avoimissa hän on päässyt toiselle kierrokselle.
Ensimmäisen turnausvoittonsa kaksinpelissä Petzschner saavutti Wienin ATP-turnauksessa vuonna 2008, jossa hän voitti loppuottelussa Gaël Monfilsin luvuin 6–4, 6–4. Nelinpelissä hän on voittanut viisi turnausta Jürgen Melzerin kanssa. Ensimmäinen tuli Zagrebissa 2010, toinen Wimbledonissa 2010, kolmas Rotterdamissa 2011, neljäs Stuttgartissa 2011 ja viides Yhdysvaltain avoimissa 2011.
Aiheesta muualla

Kuvia tai muita tiedostoja aiheesta Philipp Petzschner Wikimedia Commonsissa
Philipp Petzschnerin kotisivut
Philipp Petzschner profiili ATP:n kotisivuilla
Pentagonin ufo-raportti

Pentagonin ufo-raportti on Yhdysvaltain tiedustelupalvelujen kongressin tiedustelukomitealle laatima ja 25. kesäkuuta 2021 julkaisema raportti 144 tunnistamattomasta lentävästä kohteesta (engl. unidentified flying object) eli ufosta. Raportti viittaa tapauksiin laajemmalla tunnistamattomien ilmailmiöiden käsitteellä UAP (engl. unidentified aerial phenomena). Raportin perusteena olleet tapaukset ovat vuosilta 2004–2021, joista suurimman osan ovat havainneet ja raportoineet Yhdysvaltain armeijaan kuuluvat henkilöt, kuten laivaston lentäjät.
Raporttia varten kyseisiä UAP-tapauksia on tutkinut Yhdysvaltain puolustusministeriön tunnistamattomia ilmailmiöitä tutkiva työryhmä UAPTF.
UAP-tapausten tutkimusten tulokset

Raportin mukaan suurin osa UAP-tapauksista jää selittämättä rajallisten tietojen vuoksi. Osa tapauksista on sellaisia, joiden analysointiin ja tunnistamiseen vaaditaan lisää tieteellistä tietoa. Jos ja kun yksittäiset UAP-tapaukset joskus ratkaistaan, ne kuuluvat raportin mukaan yhteen viidestä seuraavista kategorioista:
Ilmassa olevat esineet, kuten linnut, ilmapallot, miehittämättömät lentokoneet jne.
Luonnolliset ilmakehän ilmiöt
Yhdysvaltain hallinnon tai teollisuuden kehitysohjelmat. Raportissa ei kuitenkaan voitu vahvistaa, että yksikään tapauksista olisi selittynyt Yhdysvaltain hallinnon tai teollisuuden kehitysohjelmilla.
Yhdysvaltain ulkopuoliset, kuten Kiinan, Venäjän tai muun valtion asejärjestelmät tai yksityisen toimijan tekniikat
Muut, kuin edelliset.
Raportin mukaan suurin osa UAP-tapauksista edustaa todennäköisesti fyysisiä esineitä, koska ne rekisteröitiin useissa antureissa, kuten tutkassa, infrapunakamerassa, elektro-optisissa sensorerissa ja aseentunnistimissa. Niistä tehtiin myös näköhavaintoja.
Osa tutkituista UAP-tapauksista osoittaa raportin mukaan edistynyttä teknologiaa. Yhteensä 18 tapauksessa UAP-kohteiden liikeradat ja lento-ominaisuudet olivat epätavallisia. Tunnistamattomat kappaleet esimerkiksi kulkivat tuulta vastaan tai liikkuivat äkillisesti tai huomattavalla nopeudella ilman havaittavaa voimanlähdettä. Muutamissa harvoissa tapauksissa tunnistamaton kappale osoitti kiihtyvyyttä tai liikkeen hallintaa.
Tapauksista ainoastaan yksi pystyttiin tunnistamaan luotettavasti. Kyseessä oli suuri tyhjenevä ilmapallo. Muut tutkitut tapaukset ovat edelleen selittämättömiä.
Raportin johtopäätökset

Raportti toteaa UAP-tapausten muodostavan uhkan maan lentoturvallisuudelle ja mahdollisesti kansalliselle turvallisuudelle siinä tapauksessa, että UAP-tapauksissa on kysymys vieraan vallan kehittyneestä teknologiasta, joka on suunnattu Yhdysvaltoja ja sen asevoimia vastaan.
Raportti ei tarjoa UAP-tapausten selitykseksi vieraan sivilisaation avaruusaluksia, mutta ei toisaalta sulje tätäkään mahdollisuutta ulkopuolelle.
Pohjan paikallishistoriallinen arkisto

Pohjan paikallishistoriallinen arkisto (ruots. Pojo lokalhistoriska arkiv) on vuodesta 1991 toiminut paikallisarkisto, joka kerää ja säilyttää Pohjan kunnan ja Pohjan pitäjän historiasta kertovia historiallisia asiakirjoja. Arkiston perusti Fiskarsin kotiseutuyhdistys, joka ylläpitää myös Fiskarsin museota. Arkisto sijaitsi alun perin Fiskarsin valssilaitoksen tiloissa Hammarbackenilla Fiskarsissa. Arkisto muutti vuonna 2020 Karjaalle vanhaan muuntajatorniin Korkeavuorenkadulla. Suuri osa aineistosta on peräisin 1900-luvulta, ja vanhimmat asiakirjat ovat peräisin 1800-luvulta. Pohjan paikallishistoriallinen arkisto oli Länsi-Uudenmaan ensimmäinen varsinainen paikallishistoriallinen arkisto.
Arkiston historia

Pohjan paikallishistoriallinen arkisto perustettiin historiatutkija Mikael Korhosen aloitteesta. Ajatus paikallishistoriallisesta arkistosta Pohjassa syntyi 1980-luvulla. Pohjan ruotsinkielinen työväenopisto perusti vuonna 1988 kotiseuturyhmän, jonka vetäjänä toimi Mikael Korhonen. Kotiseuturyhmä aloitti keräämällä tietoa Pohjassa toimivista ja toimineista yhdistyksistä. Työ tehtiin tutkimalla vanhojen paikallislehtien mikrofilmejä ja käymällä läpi yhdistysrekisteriä. Kun tiedot oli kerätty talteen, työryhmä otti yhteyttä yhdistyksiin ja tiedusteli olivatko yhdistykset halukkaita lahjottamaan aineistonsa paikallishistorialliseen arkistoon. Fiskarsin kotiseutuyhdistys perusti työryhmän, joka vastasi Pohjan paikallishistoriallisen arkiston suunnittelutyöstä. Arkisto sijoitettiin Fiskarsin vanhan valssilaitoksen tiloihin, jotka olivat olleet tyhjinä noin 60 vuotta. Suomen silloinen puolustusministeri Elisabeth Rehn osallistui arkiston ajavaistilaisuuteen lokakuussa 1991. Rehn oli saannut ajettua 50 000 markan verran joululahjarahaa arkistohankkeelle.
Kokoelmat

Pohjan paikallishistoriallisesta arkistosta löytyy seuraavat arkistonmuodostajien päätyypit:
Yhdistykset (esim. paikallisia Lotta Svärd-, martta-, nuoriso-, urheilu- ja raittiusyhdistyksiä)
Kouluja
Yksityishenkilöitä (esim. von Julin -suku)
Yrityksiä (esim. Fiskars-yhtiö)
Tämän lisäksi arkistosta löytyy myös temaattinen arkistokokoelma, “Pojosamlingen” (“Pohjakokoelma”), joka koostuu seuraavista aineistotyypeistä:
Sotakirjeenvaihtoa ja muita kirjeitä
Todistuksia ja sopimuksia
Sukuselvityksiä
Lauluja ja runoja
Tarinoita ja muistitietoa
Pohjan kunnan esitteitä
Yksi merkittävä arkistonmuodostaja on Pohjan entisen kunnallispolitiikon Börje Sjöblomin Pohjaa käsittelevä laaja lehtileikekokoelma. Lehtileikkeet on järjestetty teemoittain. Arkiston kokoelmissa on myös noin 70 erilaista karttaa 1800- ja 1900-luvulta, ja noin 90 rakennuspiirustusta. Piirustuskokoelmaan sisältyy myös Fiskars-tuotteiden piirustuksia.
Pohjoinen divisioona (NHL)

Pohjoisen divisioonan tunnus
Pohjoinen divisioona (engl. North Division), (sponsorinimeltään Scotia North Division) oli yksi pohjoisamerikkalaisen jääkiekkoliiga NHL:n neljästä divisioonasta, jotka otettiin käyttöön kaudeksi 2020–2021. Pohjoinen divisioona perustettiin COVID-19-pandemian aiheuttamien Yhdysvaltain ja Kanadan välisten matkustusrajoitusten vuoksi. Divisioona sisälsi kaikki NHL:n seitsemän kanadalaisjoukkuetta. Nämä joukkueet pelasivat kaikki runkosarjaottelunsa, sekä pudotuspelien kaksi ensimmäistä kierrosta keskenään.
Divisioonan nimisponsorina oli kanadalainen pankki Scotiabank. Pohjoinen divisioona oli ensimmäinen ainoastaan kanadalaisista joukkueista koostuva divisioona sitten vuoden 1924, kun liiga laajeni Yhdysvaltoihin.
Divisioonan kokoonpano > 2020–2021

Calgary Flames
Edmonton Oilers
Montreal Canadiens
Ottawa Senators
Toronto Maple Leafs
Vancouver Canucks
Winnipeg Jets
Divisioonan kokoonpano > 2020–2021 > Muutokset kaudelta 2019–2020

Pohjoinen divisioona perustetaan osana COVID-19-pandemian aiheuttamaa joukkueiden uudelleenjärjestelyä
Flames, Oilers ja Canucks liittyvät Tyynenmeren divisioonasta
Canadiens, Senators ja Maple Leafs liittyvät Atlantin divisioonasta
Jets liittyy Keskisestä divisioonasta
Peter Schreier

Peter Schreier vuonna 1976.
Peter Max Schreier (29. heinäkuuta 1935 Meissen – 25. joulukuuta 2019 Dresden) oli saksalainen laulaja (lyyrinen tenori) ja kapellimestari.
Schreier sai äänenmurroksen 16-vuotiaana. Hän teki debyyttinsä elokuussa 1959 roolissa Ludwig van Beethovenin ainoassa oopperassa Fideliossa. Myöhempinä vuosina hän menestyi myös Wolfgang Amadeus Mozartin tulkitsijana.
Schreier sai vuonna 1963 kiinnityksen Berliiniin Valtionoopperaan Unter den Lindenille. Hän oli vuodesta 1966 alkaen myös vuotuinen vieraileva taiteilija Wienin valtionoopperassa. Hän teki vuonna 1966 myös Bayreuthin-debyyttinsä, ja vuonna 1967 hän teki ensiesiintymisensä Salzburgin musiikkijuhlilla. Hän asui vakituisesti Dresdenissä.
Lisäksi Schreier lauloi muun muassa Richard Wagneria ja Hans Pfitzneriä sekä saksalaisia liedejä. Hän jätti oopperalavan kesäkuussa 2000 viimeisenä roolinaan Taikahuilun prinssi Tamino. 22. joulukuuta 2005 hän esiintyi evankelistana ja kapellimestarina J. S. Bachin jouluoratorion esityksessä Prahassa. Hän esiintyi myös Suomessa lukuisia kertoja 1960-luvulta alkaen, muun muassa Helsingissä, Savonlinnan oopperajuhlilla sekä Naantalin musiikkijuhlilla.
Aiheesta muualla

Peter Schreierin muistokirjoitus Helsingin Sanomissa
Peter Weller

| Peter Weller |
| --- | --- |

Henkilötiedot
Koko nimi:  Peter Frederick Weller
Syntynyt: 24. kesäkuuta 1947 (ikä 77)  Stevens Point, Wisconsin
Näyttelijä
Aktiivisena:  1973–
Merkittävät roolit:  RoboCop (RoboCop) Christopher Henderson (24)
Aiheesta muualla
IMDb 
Elonet
Peter Frederick Weller (s. 24. kesäkuuta 1947 Stevens Point, Wisconsin) on yhdysvaltalainen Oscar-ehdokkuuden saanut näyttelijä, joka tunnetaan parhaiten RoboCop-elokuvista.
Elämäkerta

Peter syntyi Stevens Pointissa, Wisconsinissa kesällä 1947. Hän kasvoi keskiluokkaisessa katolilaisessa perheessä; hänen äitinsä Dorothy oli kotiäiti ja isänsä Frederick lakimies ja tuomari sekä entinen armeijan helikopterilentäjä. Kun hänen isänsä vielä palveli armeijassa, Peter vietti lapsuudessaan useita vuosia ulkomailla. Perhe asui monta vuotta muun muassa Saksassa, ennen kuin muutti takaisin Yhdysvaltoihin Texasiin. San Antoniossa Peter kävi Alamo Heights High Schoolia, josta hän siirtyi valmistuttuaan opiskelemaan Pohjois-Texasin yliopistoon. Peter suoritti teatteritaiteen tutkinnon ja aloitti näyttelijänuransa heti valmistuttuaan American Academy of Dramatic Artsista. Vuonna 2014 Weller väitteli taidehistorian tohtoriksi Kalifornian yliopistosta.
Näyttelijänura

Peterin näyttelijänura alkoi 1970-luvulla teatterissa, ja hän esiintyi myös Broadwaylla. Samoihin aikoihin Peteristä tuli Actors' Studion jäsen. Pitkän uransa aikana hän on esiintynyt useissa elokuvissa ja televisiosarjoissa, kuten Superässä – Buckaroo Banzai, RoboCop, RoboCop 2, Rakkauden jumalatar, Sirius 6B – Tuhon planeetta, Odyssey 5, Sons of Anarchy ja 24.
Aiheesta muualla

Peter Weller Internet Broadway Databasessa (IBDb.com) (englanniksi)
TV.com (Arkistoitu – Internet Archive) (englanniksi)
Video: RoboCop Speaks to Detroit
Picture Book

| Picture Book Simply Red |
| --- | --- | --- |

Studioalbumin tiedot
 Äänitetty : 1985
 Julkaistu: lokakuu 1985
 Tuottaja(t): Stewart Levine
 Tyylilaji: pop rock, soft rock, jazz
 Kesto: 44.28
 Levy-yhtiö: WEA, Elektra
Simply Redin muut julkaisut
|   | Picture Book 1985 | Men and Women 1987 |
Singlet albumilta Picture Book
 ”Money’s Too Tight (to Mention)” Julkaistu: kesäkuu 1985  ”Come to My Aid” Julkaistu: elokuu 1985  ”Jericho” Julkaistu: helmikuu 1986  ”Holding Back the Years” Julkaistu: toukokuu 1986  ”Open Up the Red Box” Julkaistu: heinäkuu 1986
Picture Book on Simply Redin debyyttialbumi, joka julkaistiin lokakuussa 1985. Albumi sisältää yhtyeen menestyneimmän singlen ”Holding Back the Years” ja cover-version laulusta ”Money’s Too Tight (to Mention)”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Come to My Aid | Mick Hucknall, Fritz McIntyre | 4.03 |  |  |  |  |  |  |
| 2. | Sad Old Red | Hucknall | 4.33 |  |  |  |  |  |  |
| 3. | Look at You Now | Hucknall | 3.02 |  |  |  |  |  |  |
| 4. | Heaven | David Byrne, Jerry Harrison | 4.32 |  |  |  |  |  |  |
| 5. | Jericho | Hucknall | 6.03 |  |  |  |  |  |  |
| 6. | Money’s Too Tight (to Mention) | John Valentine, William Valentine | 4.14 |  |  |  |  |  |  |
| 7. | Holding Back the Years | Hucknall, Neil Moss | 4.30 |  |  |  |  |  |  |
| 8. | (Open Up the) Red Box | Hucknall | 3.56 |  |  |  |  |  |  |
| 9. | No Direction | Hucknall, Dave Fryman | 3.41 |  |  |  |  |  |  |
| 10. | Picture Book | Hucknall, Fritz McIntyre | 5.50 |  |  |  |  |  |  |
Kokoonpano

Mick Hucknall – laulu, taustalaulu
Fritz McIntyre – koskettimet, taustalaulu
Chris Joyce – rummut, lyömäsoittimet
Tony Bowers – bassokitara
Sylvan Richardson – kitara
Tim Kellett – trumpetti, koskettimet, taustalaulu
Arvostelut

Allmusic:
Robert Christgau: B+
Listasijoitukset

| Lista (1985–86) | Korkein sirjoitus |
| --- | --- |
Australia (Kent Music Report): 6
Itävalta (Ö3 Austria Top 40): 10
Kanada (RPM): 7
Alankomaat (MegaCharts): 1
Italia (Hit Parade Italia): 8
Uusi-Seelanti (Recorded Music NZ): 9
Norja (VG-lista): 26
Ruotsi (Sverigetopplistan): 26
Sveitsi (Schweizer Hitparade): 12
Iso-Britannia (UK Albums Chart): 2
Yhdysvallat (Billboard 200): 16
Saksa (Media Control Charts): 8
Aiheesta muualla

Picture Book Simply Redin virallisella sivustolla (englanniksi)
Premeno

| Premeno |
| --- | --- |
 Premenon kirkko.
 Premeno
 Koordinaatit: 45°58′N, 8°35′E 
Valtio:   Italia
Alue:  Piemonte
Maakunta:  Verbano-Cusio-Ossola
Hallinto:  
 – Kaupunginjohtaja:  Mauro Brusa
Pinta-ala:  
 – Maa:  7,88 km²
Korkeus:  840 (min. 404 - maks. 1 070) m
Väkiluku (2015):  733
 – Väestötiheys:  93,02 as./km²
Infobox OKVirheellinen NIMI-arvo: 
Premeno on kunta Pohjois-Italiassa Verbano-Cusio-Ossolan maakunnassa Piemonten alueella. 
Premenon naapurikunnat ovat Aurano, Bee, Ghiffa, Intragna, Oggebbio ja Vignone.